ไฟแนนซ์ทูเดย์
...บ่ายโมงวันนี้ ผู้ว่าการแบงก์ชาติ ประสาร ไตรรัตน์วรกุล ให้เกียรติมาเปิดงาน โพสต์ทูเดย์ อินเวสเมนต์ เอ็กซ์โป 2013 ที่ศูนย์การประชุมแห่งชาติสิริกิติ์ พร้อมปาฐกถาพิเศษเรื่อง &#8220;ภารกิจที่ท้าทายของธนาคารแห่งประเทศไทย&#8221; งานนี้ผู้ว่าการคงหนีไม่พ้นถูกถามเรื่องดอกเบี้ยและค่าเงินบาทแน่นอน คุณผู้อ่านท่านใดสนใจเชิญร่วมฟังได้ฟรี แถมเดินช็อปปิ้งดอกเบี้ยเงินฝาก และหาดอกเบี้ยเงินกู้บ้านถูกๆ ได้ในงานนี้เพียบ
31 ม.ค. 2556

...บ่ายโมงวันนี้ ผู้ว่าการแบงก์ชาติ ประสาร ไตรรัตน์วรกุล ให้เกียรติมาเปิดงาน โพสต์ทูเดย์ อินเวสเมนต์ เอ็กซ์โป 2013 ที่ศูนย์การประชุมแห่งชาติสิริกิติ์ พร้อมปาฐกถาพิเศษเรื่อง “ภารกิจที่ท้าทายของธนาคารแห่งประเทศไทย” งานนี้ผู้ว่าการคงหนีไม่พ้นถูกถามเรื่องดอกเบี้ยและค่าเงินบาทแน่นอน คุณผู้อ่านท่านใดสนใจเชิญร่วมฟังได้ฟรี แถมเดินช็อปปิ้งดอกเบี้ยเงินฝาก และหาดอกเบี้ยเงินกู้บ้านถูกๆ ได้ในงานนี้เพียบ 
...เสี่ยโต้ง กิตติรัตน์ ณ ระนอง รองนายกรัฐมนตรีและ รมว.คลัง โดนเลื่อยขาเก้าอี้ให้หลุดจาก ครม.อีกครั้ง หลังจากที่รัฐบาลจะปรับ ครม.ในเร็วๆ นี้ แต่หลายฝ่ายยังเชื่อว่าเก้าอี้ไม่น่าสะเทือน เพราะหากจะหลุดจาก ครม.ก็น่าจะหลุดตั้งแต่เที่ยวที่ผ่านมา อยู่มาได้ขนาดนี้ถือว่ามีกองหนุนดีไม่เป็นรองใครแล้วกัน
...หากมีการเปลี่ยน เสี่ยโต้ง พ้นจาก ครม.ตอนนี้ รัฐบาลจะมีปัญหาเรื่องการ ออก พ.ร.บ.กู้เงิน 2 ล้านล้านบาท เพื่อลงทุนโครงสร้างพื้นฐานทันที เพราะคนที่เข้ามาใหม่ต้องมารื้อนับหนึ่งใหม่ ทำให้ล่าช้าออกไปไม่ทันให้สภาพิจารณาในปีนี้ก็เป็นไปได้
...ช่วงนี้บรรดาบิ๊กและเจ้าหน้าที่กระทรวงการคลังระดับมันสมอง ต้องวิ่งวุ่นกับโครงการลงทุนในเขตเศรษฐกิจพิเศษทวายในประเทศพม่า เพราะรัฐบาลเดินหน้าเอาจริงเอาจัง เพื่อให้การเข้าไปลงทุนในสัมปทานนี้ออกมาเป็นรูปเป็นร่างให้เร็วที่สุด ทำให้ต้องนั่งเครื่องบินไปกลับเช้าเย็นไปสำรวจโครงการทวายเป็นว่าเล่น เหมือนนั่งแท็กซี่ไปกลับจากที่บ้านมาที่ทำงาน
โครงการรับจำนำข้าว ทำให้ธนาคารเพื่อการเกษตรและสหกรณ์การเกษตร (ธ.ก.ส.) กลืนไม่เข้าคายไปออก เพราะสภาพคล่องของธนาคารกว่า 1 แสนล้านบาท ต้องใช้ไปกับการรับจำนำข้าว ทำให้การปล่อยสินเชื่อด้านอื่นต้องแผ่วไป ทำให้หน้าที่หลักไม่เดินหน้า หน้าที่รองก็ทำให้เกิดความเสียกับประเทศตามมา
ด้านบรรษัทค้ำประกันสินเชื่ออุตสาหกรรมขนาดย่อม (บสย.) หลังจากปลดกรรมการผู้จัดการไปแล้ว ก็เกิดการเช็คบิลในองค์กรครั้งใหญ่ทำให้เกิดความระส่ำไปทั่ว ส่งผลกระทบทำให้ผลการดำเนินงานแผ่นไปด้วย
...การสมัครชิงตำแหน่งกรรมการผู้จัดการ ธนาคารอาคารสงเคราะห์ (ธอส.) และธนาคารเพื่อการพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) เริ่มมีสีสันมากขึ้น เมื่อบรรดากระบี่มือสองของแบงก์ก้าวขึ้นเวทีท้าชิงตำแหน่งนี้กันหลายคน ทำให้คนนอกที่จะเข้ามาชิงต้องคิดหนัก
เก้าอี้ขุนคลังของเดอะโต้ง กิตติรัตน์ ณ ระนอง สั่นคลอนอีกครั้ง โหนกระแสแก้ไขปัญหาเศรษฐกิจที่ไม่มีผลอะไรเป็นชิ้นเป็นอัน ทำให้ซีเนียร์ในมุ้งนายใหญ่ ก้าวเข้ามาขอแบ่งงานไปทำบ้าง 
แต่ ช.ชดา ดูแล้ว ยังไงเสีย นายกฯปู ยังคงจะเก็บเดอะโต้งไว้ข้างกาย ในฐานะคนที่เข้าใจกัน แถมเดอะโต้งยินดีทำงานเต็มที่ ชนิดแบบมดไม่ให้ไต่ ไม่ให้ระคายใจนายกฯ ได้เลยแม้แต่น้อย
การันตีว่า ถึงจะปรับครม. กิตติรัตน์ ก็จะยังอยู่ในรัฐนาวานี้ อย่างแน่นอน อัศวินเฒ่าทั้งหลายเหนื่อยหน่อย เพราะคนนี้เหนียวจริง ขอบอก 
ลือกันให้แซดว่า ผู้บริหารระดับสูงของแบงก์ แถวรัชโยธินอักษรย่อ “อ” ไม่ค่อยแฮปปี้กับงานเท่าไหร่ ทั้งที่เคยเป็นคนโปรดผลงานเข้าตาบอร์ดแบงก์สุดๆ เลยอาจจะไขก๊อกในเร็วๆ นี้ ลือกันหนาหู ช.ชดาเองยังไม่ได้ตามไปขอยืนยันว่า จริงหรือมั่ว งั้นก็ฟังหูไว้หูก็แล้วกัน
เมื่อ ๓๖๕ วันที่แล้ว รัฐบาลประกาศใช้พรก. กู้เงิน ๓๕๐,๐๐๐ล้านบาท โดยอ้างว่าถ้าไม่ได้กู้เงินส่วนนี้ ประเทศจะล่มสลาย นำจะท่วม ฯลฯ และนอกจากนั้นก็ยังยืนยันกับประชาชน กับสภาฯ และกับศาลรัฐธรรมนูญอีกด้วยว่า มีโครงการพร้อม ใช้เงินได้เลย
แต่แล้ว ๑ ปีเต็มๆที่ผ่านไป รัฐบาลสามารถใช้เงินได้เพียง ๑% กว่าๆ ของวงเงินทั้งหมด คือไม่ถึง ๕ พันล้าน และที่ใช้นั้นตรงต่อวัตถุประสงค์หรือไม่ก็ต้องมาตรวจสอบอีกทีหนึ่ง
เราเองก็พูดไว้แต่แรกว่ารัฐบาลไม่พร้อม และเมื่อพร้อมก็สามารถใช้เงินตามระบบงบประมาณปกติได้ แต่รัฐบาลเองต้องการหลีกเลี่ยงการตรวจสอบ ต้องการใช้วิธีการจัดซื้อจัดจ้างนอกวิธีงบประมาณ เป็นที่มาของเสียงจากภาคเอกชนว่ามีการเรียกใต้โต๊ะกันถึง 3035%
จึงได้มีการให้คำชี้แจงกับศาลด้วยข้อมูลที่วันนี้พิสูจน์ได้แล้วว่า 'เชื่อถือไม่ได้เลย'